LICITACIÓN DO CONTRATO DO SERVIZO DE LIMPEZA EN EDIFICIOS, DEPENDENCIAS E ESPAZOS MUNICIPAIS DO CONCELLO
ADMINISTRACIÓN LOCAL — Municipal — Redondela (Contratos administrativos, 17/08/2016)

Aprobados por acordo do Pleno adoptado en sesión ordinaria celebrada o día 28 de xullo de 2016 o prego de cláusulas administrativas particulares e o de prescricións técnicas que rexerán na licitación, mediante procedemento aberto suxeito a regulación harmonizada, para contratar o Servizo de limpeza en edificios, dependencias e espazos municipais do Concello de Redondela, faise público, para efectos de presentación de proposicións polos licitadores interesados, o seguinte anuncio: 1. Entidade que adxudica: organismo: Concello de Redondela. Dependencia: Servizo de Contratación.2. Obxecto do contrato: realización do servizo de limpeza e xardinería nos edificios, espazos e dependencias municipais sinaladas no Prego de cláusulas administrativas particulares. Lugar de execución: Redondela (Pontevedra). Prazo de execución: catro (4) anos a contar dende a data da acta de inicio de prestación do servizo, podendo prorrogarse por utro período de dous (2) anos, sen que a duración total do contrato, incluída a posible prórroga, poida exceder o prazo de seis (6) anos.3. Tramitación e procedemento: Tramitación: ordinaria. Procedemento: aberto suxeito a regulación harmonizada.4. Garantía provisional: non se esixe.5. Garantía definitiva: 5% do importe de adxudicación referido aos catro primeiros anos de contrato.6. Valor estimado da licitación e tipo de licitación: 3.596.021,04 euros, máis IVE. Total: 4.351.185,48 euros, tendo en conta a duración total do contrato, incluída a posible prórroga. O orzamento máximo de licitación anual ascende a 599.336,84 euros, máis IVE. Total: 725.197,58 euros.7. Obtención da documentación e información: Perfil do contratante do Concello de Redondela (https://www.redondela. sedelectronica. es) e Oficina de Contratación situada na planta baixa da Casa do Concello, rúa Alfonso XII, 2 de Redondela. Teléfono 986400300 Fax: 986403894. Correo electrónico: contratacion@redondela. es. Data límite para solicitar documentación: ata o día de finalización do prazo de presentación de proposicións.8. Requisitos específicos do contratista: Clasificación: non se esixe. Non obstante entenderase acreditada a solvencia coa xustificación de atoparse clasificado no Grupo U, Subgrupo 1, Categoría D. A solvencia económica, financeira e técnica ou profesional acreditarase do xeito establecido no apartado 3 da cláusula 6ª do Prego de cláusulas administrativas particulares.9. Presentación de Ofertas: Prazo: corenta e sete (47) días naturais contados a partir do envío do anuncio de licitación ao Diario da Unión Europea (DOUE). Data do envío do anuncio ao DOUE: 29 de xullo de 2016. Documentación a unir ás proposicións: a establecida na cláusula 8ª do Prego de cláusulas administrativas particulares (Declaración responsable, Sobre A) Oferta sobre criterios subxectivos e Sobre B) Oferta sobre criterios obxectivos). Lugar de presentación: Rexistro Xeral do Concello de Redondela, mediante envío por mansaxería ou por correo, na forma legalmente establecida, á dirección rúa Alfonso XII, 2, 36800 Redondela, ata as 13:30 hora do último día do prazo. Se o último día do prazo fose sábado ou día inhábil, o prazo rematará o inmediato día hábil seguinte. Cando a documentación sexa enviada por correo, o licitador deberá xustificar a data de imposición do envío na oficina de Correos e anunciarlle ao órgano de contratación a remisión da oferta mediante télex, fax (986403894) ou telegrama no mesmo día.10. Apertura Ofertas: Data e hora: ás 14.00 horas do quinto día hábil (non sábado) seguinte ao do remate do prazo de presentación (agás que faltase algunha proposición por recibir en cuxo caso poderá retrasarse ata o décimo día hábil seguinte, anunciándose previamente a data no Perfil do Contratante). 11. Criterios de adxudicación: os establecidos na cláusula 10ª do Prego de cláusulas administrativas particulares.12. Documentación esixida ao licitador que presente a oferta economicamente máis vantaxosa: a esixida na cláusula 15ª do Prego de cláusulas administrativas.13. Gastos de publicidade: serán por conta do adxudicatario ata un máximo de 2.000,00 euros.14. Páxina web para obtención de información: https://www.redondela. sedelectronica. es Documento asinado electronicamente á marxe Redondela, 1 de agosto de 2016.—O alcalde, Javier Bas Corugeira.